Je propose ici, pusqu'il semble y avoir quelques compétences sur SCB, que  nous essayions ensemble de proposer une version de Calloc'h en ZH. Je prend  l'édition de 1935 et je traduis page à page. Libre à chacun de transcrire le  poème qui lui plaît.    War an daoulin 'vit ma ene paour    p.23    Kentskrid  En  anv an Tad, hag ar mab, hag ar Spered Santel,  Ra vo evel-se !    Pa zeraou an heol o sevel  - War an daoulin !  Brasat levenez 'n em deurel  War an Daoulin !  Dirak ar gouloù deut en-dro  Nag ur blijaddur dispar eo  Pedin e douster ar beure  War an Daoulin !    Kloc'h an Anjelus o senin  War an Daoulin !  Ar beleg oc'h oferennin  War an daoulin  Pep unan o vont d'e labour,  Gonideg, moraer, micherour,  Holl ar groueans  'veul he C'hroueour  War an Daoulin.    Ar barzh, e beure e vuhez  War an Daoulin  En deus mennet stouin ivez  War an daoulin  O Jezuz selaouet outan  Digorit frank dor Ho Kalon  Da bedenn baour ar barzh breton  War an daoulin !    Ce poème se chante sur un air anglais connu qui a été arrangé dans une autre  version en breton "A-hed an noz", qui sert comme chant pour clore la prière  du soir chez moi. Ici c'est le contraire : on parle du  soleil qui se  lève....  La difficulté en plus de l'arrangement en ZH a été de respecter le nombre de  pieds puisque c'est chanté, et les rimes. C'est pourquoi je n'ai pas traduit  aré par adarre parceque trop long , mais par en-dro, ce qui fait coller avec  eo la ligne d'après.  Je pense qu'il faut garder Kroueans car krouadelezh serait trop long..    p. 25    Gwerzenn ar Marv    Ne ran 'met huanadiñ war-lerc'h ar marv... ar marv !    Pa  oan bihan, m'her spurmante 'vel un dra garv    Ne greden ket, nann, e c'helle den her gervel :    Ha bremañ c'hoant am eus, naon am eus da vervel !        Pegoulz e teuy en-dro ma c'hig da vout ludu ?    Pegoulz e tiskennin e donded ar bez du ?    Pegoulz, pegoulz e vin krignet gant ar prenved    En ur c'hozh toull, 'barzh ur vered dizanavet ?        O ! bout mac'het dindan c'hwec'h troatad douar ponner !    Breinañ didrouz en deñvalded, pell diouzh an aer,    Bout marv-mik !... Huñvre mat ha dous, huñvre karet.    Joa a lakez em c'halon baour hag em spered        Neuze e tiskuizho ma c'horf brevet a boan.    Mont a reer da repoz er gwele goude koan :    War-lerc'h koan ar vuhez, er bez e tiskuizhin,    Hag, 'vit lañjer, douar ha geot am bo war ma c'hein.        E-pad ma vin 'vel-se kousket yenn-skorn eno,    'Us d'am fenn marv ar c'hantvedoù a dremeno :    Rod an Amzer a droy atav en ur yudal...    Met me ne welin mui ar c'hoari: me 'vo dall.        Galvet e vin marse gwech a ve gant ma zud,    Met n'eilgeriin tra dezho, rak me vo mut ;    Gant trouz festoù ar Bed 'hello krenañ an Douar,    An trouzioù-se n'o selaouin mui : me vo bouzar.        Me vo dal, me vo mut, me vo bou(z)ar , me vo brein    A-hed-kaer en ma  bez, un hun ponner a rin,    Hun hep huñvre, e sol un nozvezh hep trenoz    Ar peoc'h !... ar peoc'h !... ar peoc'h !... - Met perak ha penaos,        Penaos e kanan-me war un ton ken beunek ?    Gerioù a zic'hoanag n'eo ket brezhoneg ?    Pe gwalleurioù enta am eus bet, ha pe droug ?    - Pe droug ? Siwazh, siwazh, ma c'halon en em rog !        Ganet on er galc'har, mab d'an C'hentañ Pec'hed :    Douget am  eus va c'hroaz a-c'houde, hed-ha-hed,    Hed-ha-hed, heuliet ma hent rust hep 'n em glemm,    Hag ar glac'har atav am fike gant he flemm.        Ya, skoet en deus ar gwalleur dall war ma c'halon,    Skoet a-dreuz hag a-hed, hep truez 'vel ul loen.    Dindan e daolioù puilh ma fenn am eus pleget,    Leun a zaeroù, gant an anken henter vouget.        Siwazh ! Dec'h e ouelen, hiziv e ouelan c'hoazh ;    Gouelañ a  ran henozh, me ouelo-forzh warc'hoazh,    Noz ha deiz ne c'hellan ehanañ a ouelañ    Daeroù a zo ma c'hoan, ha ma hun, ha ma lein.        Mallozh d'am deiz kentañ ! Mallozh war e sklaerder !    O Breinadur ma mamm, o preñved ma breudeur,    Deuit, hiraezh am eus deoc'h, hastit ! En ul liñsel,    Gronnit-me holl ag ar c'hlopenn betek ar seul !        Petra a ran, truek, er bed-mañ a zaeroù ?    'Vel Job an  den santel, emaon war deil ar c'hraoù,    N'am eus netra, ned on netra. - Mall eo d'am eur    Seniñ, mall eo d'an Ankoù kozh dont d'am c'hemer !        Ma divhar a horell 'vel re unan mezv,    Leun on a soñjoù sot... Liammoù, liammoù,    Ne vezot ket enta torret ?... O ma ene,    Sailh er-maez a ma c'hreiz, ha nij e sol an neñv !        Rak n'eo ket war ma c'horf hepken e hirvoudan.    'Vit kastizañ pec'hed ar  c'hentañ tad Adam,    Glac'haret eo eneoù paour e vugale,    E pep lec'h ma kerzhont ar Boan 'zo 'tal dezhe.        Er-maez a zour ar mor n'hell ket bevañ ar pesk :    Mor ma c'harantezioù 'zo bet kaset da hesk ;    Aet int kuit, holl ar re a greden am c'harent,    Ma dilezet o deus ma unan er c'hroaz-hent.        Goulioù dianvez, goulioù diabarzh :    Penaos e talc'hehez d'ar vuhez, paour-kaezh barzh ?    Ar marv hepken a c'hell reiñ dit peoc'h ha repoz :    Penaos d'ar marv karet nompas kornal ur poz ?        En emgann pemdeziek den ne ro din an dorn :    A sizhun ma buhez pa vo deuet ar sadorn :    P'am galvo an Ankoù, flourikus 'vel ur c'hi,    E vougenn digiget a bokin gouez dezhi !        "Arsav, eme ar bed, gant tristez da gomzoù.    Da bep poan, plijadur ha c'hoarzh a zo louzoù ;    Gwellaat a  raint ivez da gleñved ma karez :    Ev ganeomp gwin ar joa er werenn karget-rez !"        - C'hoarzhiñ ! P'emañ ma skoazh flastret dindan ar bec'h,    Ha pa 'z on mac'hagnet korf ha spered, a-bezh ?    C'hoarzhiñ ! ..; 'vel-se e ra meur a unan, d'am oad.    Nemet me. Ha gellout a rahen ? - Bed amoet !        Kalon mab-den a zo ur varrik didalet :    Kaer he deus plijadur, ar blijadur donet,    Hag ar Bed he  beuziñ en e joaioù follañ,    War ar gaezh voull-fank-mañ, biriviken ne vo leun !        Noeñv enta, Bed, e lec'hid lous ha plijadur ;    'vidon, glan e chomin diouzh he c'housiadur,    Ha ne glaskin konfort, em zrebiloù euzhus,    Nemet ouzh treid ma Doue, ma Doue madelezhus.        .... Met c'hoantaat a ran atav, hirvoudus, an Dilamm,    Maz ay ma eskern paour, kammet da ugent lamm,    Da gousket er c'harnel,  betek deiz ar Barnour,    - En deiz-se e savo ma c'horf leun a enor - ;        Ha ma c'hello ma ene, skañvoc'h 'get an avel,    En tu all d'ar marv darnijal divarvel,    Da vout, kuitaet gantañ ar bed-mañ yen ha strizh,    Eürus da virviken... Doue, etre ho tivrec'h !    Kergonan, 1907.            Notennoù    Ret eo distagañ evel e gwenedeg en ur silabenn hepken Douar Marv Garv evit,  Bouzar,  eo, Doue ... rak 12 poz a zo e pep gwerzenn hogen en hini gentan  n'on ket deuet a-benn : 13 a chom. Ma ne reer ket evel-se eo digempouez eta  talmadur ar barzhoneg.    Dizanaùet : dizanavezet a vefe bet re hir    Teñvalded a zo benel : graet 'm eus ar c'hemmadur    idem evit kalon div linenn war-lerc'h. Kemmadur an anv gwan dre gontammadur.    d'ar boan en destenn . Lakaet : a boan, mod all e chomer en etremar. Trenoz  : sellout ouzh antronoz. Ger  dianav. "Lendemain"    Hochell : vacille. N'eo ket degemeret e DBFFB : Horellat a seblant din bezan  an tostañ    Lakaet kroaz-hent e-lec'h pevar-hent rak ret e vefe distagan "pear" hag  ouzhpenn an droienn-se "Pevar-hent" n'eo ket boutin tre. Ha ne gemm ket ar  ster.    Bougenn : jod (degemeret e DBFFB) a bokin, ha n'eo ket a vokin (fazi  kemmadur)    Kousiadur n'eman ket e DBFFB hogen kousi a zo = souillure. skanvoc'h eget an  avel (e-lec'h  'evit' a vez implijet betek re.      --  Lec'hienn Emglev An Tiegezhioù : http://kannadig.chez-alice.fr/      .